EkBass/fiwiki-20250220-pages-articles huggingface dataset:
Fumihisa Yumoto

thumb|Fumihisa Yumoto Fumihisa Yumoto (, s. 23. huhtikuuta 1984 Kijimadaira, Nagano) on japanilainen mäkihyppääjä. Yumoto aloitti kansainvälisen uransa Continental Cupissa vuonna 2002. Mäkihypyn maailmancupissa Yumoto teki ensiesiintymisensä vuotta myöhemmin. Yumotolla on yksi osakilpailuvoitto, jonka hän saavutti Italian Pragelatossa 14. joulukuuta 2008. Kyseisessä kilpailussa hypättiin vain yksi kierros. Oslon MM-kilpailuissa 2011 Yumoto oli mukana sekä normaali- että suurmäen joukkuekilpailuissa, joissa Japani oli viides ja kuudes, ja sijoittui henkilökohtaisessa suurmäen kilpailussa 27:nneksi. == Lähteet == Luokka:Japanilaiset mäkihyppääjät Luokka:Vuonna 1984 syntyneet Luokka:Elävät henkilöt
Iranin rial

Iranin rial () on Iranin rahayksikkö. Se jakaantuu 100 dinariin. Iranissa on käytössä 250, 500 ja 1 000 rialin kolikot ja 100, 200, 500, 1 000, 2 000, 5 000, 10 000, 20 000, 50 000 ja 100 000 rialin setelit. Sen valuuttakoodi on IRR. Liikkeeseen on laskettu myös 2000 ja 5000 rialin arvoisia erikoisrahoja. Lisäksi suurempia summia vaativissa tilanteissa käytetään usein keskuspankin liikkeelle laskemia Iran-shekkejä, arvoltaan 500 000 ja 1 000 000 rialia. Luokka:Aasian rahayksiköt Rial
Luettelo jalkapallon Färsaarten-mestareista

Luettelo jalkapallon Färsaarten mestareista. Sarjaa on pelattu vuodesta 1942 lähtien. Vuonna 1944 mestaruudesta ei pelattu. Eniten mestaruuksia (23) on HB Tórshavnilla. Kausi Joukkueita Mestari Pisteet 2.sija Pisteet 1942 KÍ Klaksvík 1943 TB Tvøroyri 1944 x ei pelattu x x x 1945 KÍ Klaksvík 1946 B36 Tórshavn 1947 SÍ Sørvagur 1948 B36 Tórshavn 1949 TB Tvøroyri 1950 B36 Tórshavn 1951 4 TB Tvøroyri 1952 5 KÍ Klaksvík 1953 5 KÍ Klaksvík 1954 4 KÍ Klaksvík 1955 4 HB Tórshavn 1956 5 KÍ Klaksvík 1957 5 KÍ Klaksvík 1958 5 KÍ Klaksvík 1959 5 B36 Tórshavn 1960 4 HB Tórshavn 1961 4 KÍ Klaksvík 1962 4 B36 Tórshavn 1963 4 HB Tórshavn 1964 4 HB Tórshavn 1965 4 HB Tórshavn 1966 5 KÍ Klaksvík 1967 5 KÍ Klaksvík 1968 5 KÍ Klaksvík 1969 5 KÍ Klaksvík 1970 5 KÍ Klaksvík 1971 6 HB Tórshavn 1972 6 KÍ Klaksvík 1973 6 HB Tórshavn 1974 6 HB Tórshavn 1975 6 HB Tórshavn 1976 7 TB Tvøroyri 20 HB Tórshavn 19 1977 7 TB Tvøroyri 20 HB Tórshavn 16 1978 7 HB Tórshavn 20 TB Tvøroyri 19 1979 8 ÍF Fuglafjørður 25 TB Tvøroyri 24 1980 8 TB Tvøroyri 25 HB Tórshavn 20 1981 8 HB Tórshavn 21 TB Tvøroyri 21 1982 8 HB Tórshavn 22 TB Tvøroyri 19 1983 8 GÍ Gøta 19 HB Tórshavn 18 1984 8 B68 Toftir 21 TB Tvøroyri 19 1985 8 B68 Toftir 21 HB Tórshavn 19 1986 8 GÍ Gøta 20 HB Tórshavn 17 1987 8 TB Tvøroyri 18 HB Tórshavn 17 1988 10 HB Tórshavn 25 B68 Toftir 24 1989 10 B71 Sandoy 31 HB Tórshavn 22 1990 10 HB Tórshavn 24 B36 Tórshavn 20 1991 10 KÍ Klaksvík 24 B36 Tórshavn 24 1992 10 B68 Toftir 27 GÍ Gøta 25 1993 10 GÍ Gøta 28 HB Tórshavn 25 1994 10 GÍ Gøta 30 HB Tórshavn 30 1995 10 GÍ Gøta 41 HB Tórshavn 33 1996 10 GÍ Gøta 39 KÍ Klaksvík 39 1997 10 B36 Tórshavn 48 HB Tórshavn 41 1998 10 HB Tórshavn 45 KÍ Klaksvík 38 1999 10 KÍ Klaksvík 41 GÍ Gøta 39 2000 10 VB Vágur 40 HB Tórshavn 38 2001 10 B36 Tórshavn 46 GÍ Gøta 42 2002 10 HB Tórshavn 41 NSÍ Runavík 36 2003 10 HB Tórshavn 41 B36 Tórshavn 37 2004 10 HB Tórshavn 41 B36 Tórshavn 34 2005 10 B36 Tórshavn 54 Skála ÍF 50 2006 10 HB Tórshavn 55 EB/Streymur 54 2007 10 NSÍ Runavík 61 EB/Streymur 54 2008 10 EB/Streymur 54 HB Tórshavn 48 2009 10 HB Tórshavn 55 EB/Streymur 50 2010 10 HB Tórshavn 54 EB/Streymur 51 2011 10 B36 Tórshavn 2012 10 EB/Streymur 2013 10 HB Tórshavn 2014 10 B36 Tórshavn 2015 10 B36 Tórshavn 2016 10 Víkingur Gøta 2017 10 Víkingur Gøta 2018 10 B36 Tórshavn 73 NSÍ Runavík 55 2019 10 KÍ Klaksvík 2020 10 HB Tórshavn ==Lähteet== Luokka:Färsaarten jalkapallokilpailut
Johan Olsson

Johan Olsson (s. 19. maaliskuuta 1980 Västerås) on ruotsalainen uransa lopettanut maastohiihtäjä. Hän on kaksinkertainen viestin olympiavoittaja sekä 15 ja 50 kilometrin maailmanmestari. Olsson lopetti uransa kauteen 2016-2017. == Arvokilpailut == Vuoden 2006 talviolympialaisissa Olsson saavutti pronssia miesten viestijoukkueessa ja oli 15 kilometrin perinteisessä kilpailussa kuudes. Hiihdon MM-kisoissa Sapporossa 2007 Olsson oli 15 kilometrin vapaalla seitsemäs. Liberecin MM-kilpailuissa 2009 hän sijoittui 15 kilometrin perinteisen kilpailussa kahdeksanneksi. Vancouverin olympialaisissa 2010 hän saavutti kultaa viestissä, pronssia yhdistelmäkilpailussa sekä 50 kilometrin perinteisellä ja oli 15 kilometrin vapaan hiihtotavan kilpailussa yhdestoista. Oslon MM-kilpailuissa 2011 hän sai hopeaa viestissä. Val di Fiemmen MM- kilpailuissa 2013 hän oli toinen 15 kilometrin vapaan hiihtotavan kilpailussa. Hän voitti hopeaa myös viestistä Ruotsin joukkueen kanssa ja voitti maailmanmestaruuden 50 kilometrin matkalla. Sotšin olympialaisissa 2014 hän voitti 15 kilometrin perinteisellä hiihtotavalla hopeaa. Viestissä hän saavutti kultaa Ruotsin joukkueen kanssa. 50 kilometrillä hän oli yhdeksäs. Falunin MM-kilpailuissa 2015 hän voitti kultaa 15 kilometrin vapaan hiihtotavan kilpailussa sekä sai hopeaa viestissä ja pronssia 50 kilometrin perinteisen hiihtotavan kilpailussa. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa yhdeksänneksi sekä oli mukana voittamassa Ruotsille viestipronssia. == Maailmancup == Olsson voitti ensimmäisen maailmancupin osakilpailunsa Davosissa 13. joulukuuta 2008 oltuaan ykkönen miesten 15 kilometrin perinteisellä hiihdetyssä kilpailussa. Samalla kaudella hän oli lisäksi toinen Otepään ja kolmas Valdidentron 15 kilometrin perinteisen kilpailuissa. Kaudella 2011–2012 hän voitti 15 kilometrin vapaan hiihtotavan kilpailun Sjusjøenissa, 30 kilometrin perinteisen hiihtotavan yhteislähtökilpailun Nové Městossa ja 15 kilometrin perinteisen hiihtotavan kilpailun Szklarska Porębassa. Kaudella 2012–2013 hän voitti Davosin 15 kilometrin vapaan hiihtotavan kilpailun. Hän on saavuttanut maailmancupin palkintosijoja myös Ruotsin viestijoukkueen jäsenenä. == Lähteet == * ===Viitteet=== == Aiheesta muualla == Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1980 syntyneet Luokka:Elävät henkilöt
Kevin Borg

Kevin Borg (s. 18. lokakuuta 1986) on maltalais-ruotsalainen laulaja, joka voitti Ruotsin Idolsin viidennen tuotantokauden (2008)Rock-temat bäst hittills , Gylleneskor. == Musiikki == === Singlet === *2006 - Riflessi *2006 - Your'e My Dream *2007 - Jasal il-Jum *2007 - Whenever *2008 - Livin' on a Prayer *2008 - With Every Bit of Me ==Lähteet== Luokka:Maltalaiset laulajat Luokka:Vuonna 1986 syntyneet Luokka:Elävät henkilöt
Papua-Uuden-Guinean jalkapallomaajoukkue

Papua-Uuden-Guinean jalkapallomaajoukkue edustaa Papua-Uutta-Guineaa jalkapallon kansainvälisissä maajoukkuekilpailuissa. Papua-Uuden-Guinean jalkapalloliitto on FIFAn Oseanian maanosaliiton OFC:n jäsen. ==Arvokilpailut== ===Maailmanmestaruuskilpailut=== *1930–1994 – Ei osallistunut *1998 – Ei selviytynyt karsinnoista *2002 – Ei osallistunut *2006 – Ei selviytynyt karsinnoista *2010 – Diskattiin ===OFC Nations Cup=== * 1973 – Ei osallistunut * 1980 – 1. kierros * 1996 – Ei selviytynyt karsinnoista * 1998 – Ei selviytynyt karsinnoista * 2000 – Ei selviytynyt karsinnoista * 2002 – 1. kierros * 2004 – Ei selviytynyt karsinnoista * 2008 – Mestaruus ==Lähteet== Luokka:Jalkapallomaajoukkueet Maajoukkue
Marianna Longa

Marianna Longa (s. 26. elokuuta 1979 Tirano) on italialainen maastohiihtäjä. Longa voitti nuorten MM-kisoissa pronssia 5 kilometrin perinteisellä Saalfeldenissä vuonna 1999. Hän oli mukana vuonna 2002 Salt Lake Cityn olympialaisten kuudenneksi sijoittuneessa viestijoukkueessa, 10 kilometrin perinteisellä hän oli kahdeskymmenes. Val di Fiemmen MM-kisoissa 2003 hän oli yhdestoista 15 kilometrin perinteisellä ja Sapporon MM-kilpailuissa 2007 kahdeksas yhdistelmäkilpailussa. Liberecin MM-kilpailuissa 2009 hän saavutti hopeaa 10 kilometrin perinteisen hiihtotavan kilpailussa. Parisprintissä hän sai Arianna Follisin kanssa pronssia. Lisäksi hän oli neljäs yhdistelmäkilpailussa, viides viestissä ja yhdeksäs 30 km:llä. Vancouverin olympialaisissa 2010 hän oli yhdistelmäkilpailussa seitsemäs, 30 kilometrillä kahdestoista ja viestissä neljäs. Oslon MM-kilpailuissa 2011 hän sijoittui viestissä ja parisprintissä neljänneksi, yhdistelmäkilpailussa viidenneksi, 10 kilometrin perinteisen hiihtotavan kilpailussa seitsemänneksi ja 30 kilometrin vapaalla kahdeksanneksi. Hiihdon maailmancupissa Longa saavutti ensimmäisen palkintosijansa oltuaan 17. tammikuuta 2009 toinen Kanadan Whistlerissä 15 kilometrin yhdistelmäkilpailussa. Ensimmäisen voittonsa hän saavutti 10 kilometrin vapaan hiihtotavan yhteislähtökilpailussa Venäjän Rybinskissä 30. tammikuuta 2009. Myöhemmin samalla kaudella hän oli toinen Italian Valdidentrossa 10 kilometrin perinteisen hiihtotavan kilpailussa. Kauden 2008–2009 kokonaiskilpailussa hän sijoittui kuudenneksi ja pitkien matkojen cupissa kolmanneksi. Kaudella 2009–2010 hän oli kokonaiscupissa yhdeksäs. Kaudella 2010–2011 hän sijoittui Tour de Skin kokonaiskilpailussa kolmanneksi ja Rybinskin yhdistelmäkilpailussa toiseksi. Maailmancupin kokonaiskilpailussa hän oli seitsemäs. Longa lopetti uransa kauden 2010–2011 jälkeen. == Lähteet == * ===Viitteet=== Luokka:Italialaiset maastohiihtäjät Luokka:Vuonna 1979 syntyneet Luokka:Elävät henkilöt
Äkkikuolema (urheilu)

Äkkikuolema () on tyypillisesti joukkueurheilussa käytettävä keino ratkaista voittaja ottelussa, joka muuten päättyisi tasapeliin. Voittaja on se joukkue, joka ensimmäiseksi saa tehtyä maalin tai pisteen lisä- tai jatkoajalla. Jalkapallossa äkkikuolemalle on annettu nimi kultainen maali, jota käytettiin arvokisoissa ensimmäistä kertaa Englannin EM-kisoissa 1996. Äkkikuolema voi tarkoittaa myös rangaistuspotkukilpailussa tilannetta, jossa kumpikin joukkue laukoo, kunnes toisen joukkueen yritys epäonnistuu ja toisen onnistuu. Luokka:Urheilutermit
Äkkikuolema (täsmennyssivu)

Äkkikuolema tarkoittaa seuraavia asioita: * äkkikuolema, biologisen elämän äkillinen loppu * Äkkikuolema (), vuoden 1992 elokuva * Äkkikuolema (), vuoden 1995 elokuva * äkkikuolema, urheilutermi
Kiiltokakadu

Kiiltokakadu (Calyptorhynchus lathami) on suurikokoinen australialainen papukaijalaji. Laji on nimetty John Lathamin kunniaksi. == Koko ja ulkonäkö == Kiiltokakadun pituus on noin 48 cm ja paino 400–500 g. Sen höyhenpuku on alapuolelta ja päästä tummanruskea ja yläpuolelta musta. Koiraan reunimmaisissa pyrstösulissa on kirkkaanpunaiset raidat, naaraalla ne ovat keltaisen ja mustan kirjavat. Monilla naarailla on keltaista pään sivuilla ja kaulassa. Nokka on harmaa, iiris tummanruskea ja koivet harmaat. Nuori lintu muistuttaa naarasta, mutta keltaista on vähemmän, ja joillakin nuorilla koirailla saattaa olla punaista pyrstössä. == Esiintyminen == Kiiltokakadu elää Australian länsiosassa Queenslandin keskiosista itäiseen Victoriaan. Tämä populaatio koostuu kahdesta alalajista, yleisemmästä erebus (noin 12 000 yksilöä) ja harvinaisemmasta lathami (noin 5 000 yksilöä) alalajista. Erillinen uhanalainen populaatio elää Kengurusaarella, ja tämän populaation koko on noin 70 paria ja se kuuluu alalajiin halmaturinus. Kokonaispopulaatio on noin 17 140 yksilöä. Lajin elinympäristön laajuus on 100 000–1 000 000 neliökilometriä. == Elinympäristö == Kiiltokakadut elävät monenlaisissa metsissä, kuivista rannikkometsistä sademetsiin, paljolti siellä missä kasvaa kasuariinapuita (Casuarina), eritoten C. littoralis-lajia, sillä puun siemenet ovat lajin pääravintoa. Kengurusaarella ne syövät C. strictan siemeniä. Kiiltokakadut esiintyvät tavallisesti pareittain, perhekunnittain tai pieninä parvina. == Lisääntyminen == Lisääntymiskausi on maalis-elokuussa. Pesäpuu on tavallisimmin aukealla sijaitseva suuri yksinäinen puu. Kiiltokakadunaaras munii yhden munaa puunkoloon tehtyyn pesään. Muna on kooltaan 44,3 mm x 33,7 mm. Naaras hautoo munaa noin neljä viikkoa. Koiras käy ruokkimassa hautovaa naarasta. Poikasen ensimmäisen elinviikon aikana vain naaras hoitaa ja ruokkii sitä, sen jälkeen molemmat emot ruokkivat poikasta kahdesti päivässä. Poikanen lähtee pesästä noin kolmen kuukauden ikäisenä ja on emoistaan riippuvainen vielä usean kuukauden ajan. == Ravinto == Kiiltokakadut syövät pääasiassa siis kasuariinapuiden siemeniä, joskus myös muiden puulajien (eukalyptusten, akasioiden, Angophoran) siemeniä. Ne syövät lisäksi puissa elävien hyönteisten toukkia. Ne ruokailevat hiljaisina puun latvustossa, josta kuuluu vain nokan napsetta niiden availlessa käpyjä. Ruokaillessaan ne ovat melko kesyjä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust ===Viitteet=== Luokka:Kakadut Luokka:Uhanalaiset linnut
Fathi Shakaki

Fathi Shakaki (, tunnetaan myös nimellä Shaqaqi, Shqaqi tai Shiqaqi) (s. 4. tammikuuta 1951; k. 26. lokakuuta 1995) oli palestiinalainen islamistisen jihadin (PIJ) perustajia. == Varhainen elämä == Shakaki syntyi 4. tammikuuta 1951 Gazan kaistalla Palestiinassa sijaitsevan pakolaisleirin slummeissa. Shaqaqi sai koulutuksensa Yhdistyneiden kansakuntien koulussa ja Länsirannan Bir Zeit -yliopistossa. Hän valmistui aluksi matematiikan opettajaksi, mutta muutti vuonna 1974 Egyptiin opiskelemaan lääketiedettä. == Poliittinen toiminta == Egyptissä Shaqaqin poliittiset uskomukset alkoivat muodostua. Hän katsoi, että Palestiinan vapautusjärjestön vastustus Israelin miehitykselle Palestiinassa oli arvoton, koska se ei perustunut islamiin. Shakaki perusti PIJ:n yhdessä Abd Al Aziz Awdanin kanssa Gazassa vuonna 1981. Järjestö oli Egyptin islamilaisen jihadin alajärjestö. Shakaki pidätettiin ja tuomittiin vuodeksi vankeuteen vuonna 1983 ja kolmeksi vuodeksi vuonna 1986 poliittisesta toiminnastaan. Israel karkotti hänet Etelä-Libanoniin elokuussa 1988, ja hänet siirrettiin myöhemmin Yarmoukin pakolaisleirille Damaskoksen ulkopuolelle. Hän oli avainhenkilö kansallisen liittouman perustamisessa vuonna 1994. Liittouma oli kahdeksan PLO-ryhmän, PIJ:n ja Hamasin koalitio joka hylkäsi Oslon rauhanprosessin. Shakakin uskottiin olleen vastuussa joistakin vuoden 1995 itsemurhapommi-iskuista Israelissa. == Salamurha == Israelin tiedustelupalvelu Mossad ampui Shakakin 26. lokakuuta 1995 Diplomat Hotelissa Sliemassa Maltalla. Shakaki oli tullut maahan tekaistulla nimellä "tohtori Ibrahim Shaweshi". Shakaki oli käynyt vuonna 1993 Maltalla neljä kertaa. Tällä kertaa hän oli matkalla Tripoliin, jossa hänen piti neuvotella Libyan johtajan Muammar Gaddafin kanssa, joka rahoitti Shakakin järjestöä. Shakakia kohti käveli mies, kun hän oli saapumassa hotelliin, ja mies ampui Shakakia viisi kertaa päähän äänenvaimennetulla aseella. Shakakin murhaajat olivat salakuljettaneet Maltalle Yamaha-moottoripyörän, jota käytettiin Shakakin seuraamisessa. Se löytyi saaren pohjoisosasta Msidan kylästä, josta murhaajat pakenivat pikaveneellä avomerelle, jossa oli rahtilaivaa odottamassa jonka määränpää oli Haifa. Shahakin hautaisissa Damaskoksessa oli noin 40 000 ihmistä 1. marraskuuta. Myös Gazassa mellakoitiin. == Lisää aiheesta == * Al- Jazeeran tuottama dokumentti Shakakista == Lähteet == Luokka:Palestiinalaisaktivistit Luokka:Palestiinalaiset henkirikosten uhrit Luokka:Vuonna 1951 syntyneet Luokka:Vuonna 1995 kuolleet
Merikeskus

Merikeskus on Suomen ympäristökeskukseen 1. tammikuuta 2009 perustettu organisaatio. Merentutkimuslaitos lakkautettiin ja sen toiminnot siirtyivät Suomen ympäristökeskukseen ja Ilmatieteen laitokselle. Merikeskukseen on keskitetty meriekologinen tutkimus aavalta mereltä rannikkovesille. Merikeskus tuottaa uutta tietoa merestä ja sen tilasta ja myös tutkimuksen avulla arvioi suojelutoimien tehoa ja menetelmiä. Noin puolet eli 53 henkilöä siirtyi Merentutkimuslaitokselta ympäristökeskuksen Merikeskukseen. Tutkimusalus Aranda on Merikeskuksen hallinnassa. Toimintojen uudelleenjärjestelyn toivotaan selkeyttävän tutkimuksen organisointia, tutkimustyön tehokkuuden lisääntymistä, suomalaisen merentutkimuksen vahvistumista sekä tutkimuslaitosten roolia kansainvälisessä tutkimus- ja tiedeyhteisössä. Lisäksi toivotaan edellytyksiä meriturvallisuuspalveluiden tuotannon paranemiselle. == Tutkimusohjelmat == Merikeskuksella on kolme tutkimusohjelmaa: * Meriympäristön tila * Meriekosysteemien toiminta * Meriekologia ja monimuotoisuus. Ilmatieteen laitoksen merentutkimuksen ohjelmaan keskitettiin fysikaalinen merentutkimus, kuten aallokkoon ja merenkorkeuteen liittyvä palvelu- ja tutkimustoiminta. == Lähteet == * Uudistus tuo Suomeen Merikeskuksen, Liikenne- ja viestintäministeriö sekä ympäristöministeriö tiedottavat * Uusi Merikeskus perustetaan vielä tänä vuonna, YLE Uutiset == Aiheesta muualla == * Suomen ympäristökeskus, Merikeskus Luokka:Suomen tutkimuslaitokset Luokka:Suomen ympäristökeskus
Pitkänokkakakadu

Pitkänokkakakadu (Zanda baudinii) on australialainen kakadulaji. Laji on nimetty ranskalaisen tutkimusmatkailija Nicolas Baudinin kunniaksi. == Koko ja ulkonäkö == Pitkänokkakakadun pituus on noin 48 senttimetriä ja paino 400–500 grammaa. Sen höyhenpuku on alapuolelta ja päästä tummanruskea ja yläpuolelta musta. Koiraan reunimmaisissa pyrstösulissa on kirkkaanpunaiset raidat, naaraalla ne ovat keltaisen ja mustan kirjavat. Monilla naarailla on keltaista myös pään sivuilla ja kaulassa. Nokka on harmaa, iiris tummanruskea ja koivet harmaat. Nuori lintu muistuttaa naarasta, mutta keltaista on vähemmän, ja joillakin nuorilla koirailla saattaa olla punaista pyrstössä. == Esiintyminen == Pitkänokkakakadu elää Australian lounaiskolkassa Perthin, Albanyn ja Margaret Riverin välillä. Lajin kokonaispopulaatio on noin 10 000–15 000 yksilöä, mutta tästä vain noin 10 prosenttia muodostaa pesimäkannan. Pitkänokkakakadu on sangen riippuvainen järeistä, halkaisijaltaan yli 1,5-metrisistä marripuista (Eucalyptus calophylla eli Corymbia calophylla). Sen elinympäristössä on tehty erittäin laajoja hakkuita ja vuosina 1976–1998 kaadettiin hakkeeksi ja sahatavaraksi noin yhdeksän miljoonaa kuutiometriä marria. Laji onkin vähentynyt huomattavasti. Pitkänokkakakadu luettiin aikaisemmin mustakakadun alalajiksi. Se on usein myös määritetty väärin lyhytnokkakakaduksi. == Elinympäristö == Pitkänokkakakadut elävät tuoreissa eukalyptusmetsissä, eritoten siellä missä kasvaa karria (Eucalyptus diversicolor), E. calophylla ja E. marginata -puita. == Lisääntyminen == Pitkänokkakakadun pesäpuu on tavallisesti aukealla sijaitseva suuri yksinäinen marri. Naaras munii yhden, joskus kaksi, munaa puunkoloon tehtyyn pesään. Naaras hautoo munaa noin neljä viikkoa. Koiras käy ruokkimassa hautovaa naarasta. Poikanen lähtee pesästä noin 11 viikon ikäisenä ja on emoistaan riippuvainen vielä usean kuukauden ajan. == Ravinto == Pitkänokkakakadut syövät pääasiassa mäntyjen siemeniä. Ne aterioivat myös muilla siemenillä ja puutarhoissa muun muassa omenan ja päärynän sekä muidenkin viljelypuiden siemenillä ja hedelmillä. Lisäksi ne juovat marrin kukkien mettä ja, etenkin pesimäkauden aikana, syövät hyönteisten toukkia. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Mustakakadut Luokka:Uhanalaiset linnut
Senoun kansainvälinen lentoasema

Senoun kansainvälinen lentoasema (IATA: BKO, ICAO: GABS) on Malin pääkaupungin Bamakon kansainvälinen lentoasema. Sen kautta kulki vuonna 2007 598 713 matkaajaa. Lentokentällä on yksi matkustajaterminaali ja yksi rahtiterminaali. Ainoan kiitotien pituus on 2 706 metriä. == Lähteet == * A-Z World Airports Online === Viitteet === == Aiheesta muualla == Luokka:Malin lentoasemat
Zuhair Mohsen

Zuhair Mohsen (arabiaksi: زهير محسن, tai Zuhayr Muħsin, Zahir Muhsein) (1936, Tulkarm –1979)موسوعة النخبة الفلسطينية oli palestiinalainen PLO:hon kuuluvan, Syyrian valvoman baathilaisen al-Saikan johtaja 1971–1979. Mohsen oli pakolaisena Jordaniassa, jossa hän toimi Baath-puolueessa. Mohsen nousi siihen asemaan, kun Syyrian puolustusministeri Hafiz al-Assadista tuli Syyrian presidentti. Hän oli tukenut tätä aiempaa Salah Jadidin hallintoa vastaan.زهير محسن == Haastattelu == Zuhair Mohsen sanoi vuonna 1977 hollantilaisen Trouw- lehden haastattelussa: Vaikka tämä rikkoi PLO:n peruskirjaa vastaan, joka vahvistaa Palestiinan kansan olemassaolon ja sen oikeuden kansana, se oli linjassa al-Saikan syyrialais-baathilaisen ideologian kanssa. == Osuus joukkomurhassa == Vuonna 1976 Mohsenia arvosteltiin siitä, että hän johti arabijoukkoja, jotka hyökkäsivät Libanonin kristittyjen kaupunkiin Damouriin ja seurauksena oli satojen kristittyjen joukkomurha, joka tunnetaan nimellä Damourin joukkomurha. Independentin toimittajan Robert Fiskin mukaan sen takana oli PLO:n ja Fatahin päällikkö, eversti Abu Musa, josta myöhemmin tuli Jasser Arafatin kiistakumppani. Mossadin väitetään ampuneen Mohsenin 15. heinäkuuta 1979 cannesilaisen kasinon edessä Ranskan Rivieralla, mutta on mahdollista, että murhan takana olisi ollut Irakin turvallisuuspoliisi tai joku läntinen tiedustelupalvelu tai Abu Nidalin järjestö. Zuhair Mohsen haudattiin Beirutiin. Hautajaisiin osallistuivat muun muassa Syyrian presidentti Hafiz al-Assad ja PLO:n johtaja Jasser Arafat. Mohsenin murhan jälkeen al-Saikan merkitys väheni, ja Syyria ryhtyi yhteistyöhön muiden palestiinalaisliikkeiden kanssa, kuten PFLP-GC:n ja Fatah al-Intifadan. ==Lähteet== Luokka:Palestiinalaisaktivistit Luokka:Palestiinalaiset henkirikosten uhrit Luokka:Vuonna 1936 syntyneet Luokka:Vuonna 1979 kuolleet
Berjozovo

Berjozovo () on kaupunkityyppinen taajama Tjumenin alueen Hanti-Mansian piirikunnassa Venäjällä. Se sijaitsee Obiin laskevan Severnaja Sosva -joen rannalla 400 kilometriä Hanti-Mansijskista luoteeseen. Taajama on Berjozovon piirin keskus ja sen paikallishallinnollisen osan, Berjozovon kaupunkikunnan keskus. Berjozovon kaupunkikunnassa asui yhteensä 7 939 henkeä, joista 7 287 Berjozovon taajamassa ja 652 maaseudulla. ==Historiaa== Venäläiset perustivat vuonna 1593 (1592) hantien asutuksen paikalle Berjozov-nimisen linnoituksen, joka toimi Obin alajuoksun väestön verotuksen tukikohtana. Vuonna 1782 siitä tuli Tobolskin lääniin kuulunut kihlakuntakaupunki. 1700-luvulta 1900-luvun alkuun saakka Berjozov oli tunnettu poliittisesti epäluotettavien henkilöiden karkotuspaikka. Sen kuuluisimpia vankeja oli ruhtinas Aleksandr Menšikov. Puhelinyhteys kaupunkiin vedettiin vuonna 1913. Vuonna 1926 paikkakunta alennettiin kyläksi. Vuonna 1953 sen läheltä löydettiin suuria kaasuesiintymiä (Berjozovon kaasukenttä). Kaupunkityyppisen taajaman statuksen se sai 1954. ==Nähtävyyksiä ja nykypäivää== Siellä on kansanperinnettä esitelevä kotiseutumuseo. ==Lähteet== ==Aiheesta muualla== * Berjozovon kaupunkikunnan sivusto (gradberezov.ru) * Berjozovon museo Luokka:Hanti-Mansian kaupunkimaiset taajamat Luokka:Venäjän entiset kaupungit
Bogoljubovo

Bogoljubovo () on kylä ja maalaiskunta Vladimirin alueen Suzdalin piirissä Venäjällä. Se sijaitsee Kljazmaan laskevan Nerli-joen suulla 10 kilometriä Vladimirista koilliseen. Asukkaita on 4 200 henkeä (vuonna 2002). Juri Dolgorukin poika, Vladimir-Suzdalin ruhtinas Andrei Bogoljubski rakennutti vuosina 1158–1165 Nerli-joen suulle Bogoljubovon linnan, jota hän käytti asuinpaikkanaan. Andrein kuoltua sen ryösti Rjazanin ruhtinas Gleb vuonna 1177, ja 1230-luvulla mongolivalloittajat hävittivät linnoituksen. 1600-luvulla paikalle rakennettiin luostari. Bogoljubovon linnoituksesta on säilynyt maavallien ja muurien jäänteitä, kivinen torni sekä Jumalansynnyttäjän kirkon perustukset, joille vuonna 1751 pystytettiin uusi barokkityylinen kirkko. Konstantin Tonin suunnittelema luostarin venäläistyylinen pääkirkko ja asuinrakennukset on rakennettu 1800-luvulla. Puolentoista kilometrin päässä Bogoljubovosta sijaitsee yksi Venäjän keskiaikaisen arkkitehtuurin helmistä, Pokrovan kirkko Nerli-joen rannalla. Bogoljubovon rakennusmonumentit sisältyvät UNESCOn maailmanperintöluetteloon osana laajempaa Vladimirin ja Suzdalin valkoiset monumentit -kohdetta. ==Katso myös== *Venäjän kultainen rengas ==Lähteet== * ==Aiheesta muualla== * Bogoljubovo Vladimir-Suzdalin museon sivustolla Luokka:Vladimirin alue
Peter Sjögren

Peter Sjögren (s. 9. maaliskuuta 1983 Vrigstad) on ruotsalainen salibandymaalivahti, joka pelaa kaudella 2010–2011 Warbergsissa. Hän on voittanut yhteensä kolme Ruotsin mestaruutta Warbergsin joukkueessa ja yhden maailmanmestaruuden Ruotsin maajoukkueessa. ==Saavutukset== * Maailmanmestaruus: 2006 * EuroFloorball Cup: 2006 * Ruotsin mestaruus: 2006, 2007, 2008 ==Lähteet== * Peter Sjögrenin profiili Warbergin sivustolla * WFC 2008 * Peter Sjögrenin profiili innebandy.se sivustolla Luokka:Ruotsalaiset salibandymaalivahdit Luokka:Vuonna 1983 syntyneet Luokka:Elävät henkilöt
Per Svedin

Per Svedin (s. 1988) on ruotsalainen salibandymaalivahti, joka pelaa tällä hetkellä Warbergsissa kakkosmaalivahtina. == Lähteet == * Per Svedin profiili Warbergin sivustolla Luokka:Ruotsalaiset salibandymaalivahdit Luokka:Vuonna 1988 syntyneet Luokka:Elävät henkilöt
Kaljazin

Kaljazin () on kaupunki Tverin alueella Venäjällä. Se sijaitsee Volgan muodostaman Uglitšin tekoaltaan rannalla 175 kilometriä Tveristä koilliseen. Kaupunki on Kaljazinin piirin keskus. Sen kautta kulkee Moskovan, Sonkovon ja Pietarin välinen rautatie, josta kaupungissa haarautuu Uglitšiin johtava sivurata. Asukkaita on 13 900 henkeä (vuonna 2009). Paikalla sijainnut asutus tunnetaan 1100-luvulta lähtien. 1400-luvulla Volgan vastarannalle perustettiin Kaljazinin pyhän kolminaisuuden luostari, joka sai nimensä Koljaga-nimisestä maanomistajasta. Vuonna 1775 Kaljazinista tuli Tverin lääniin kuulunut kihlakuntakaupunki. Nykyään kaupungissa on jalkine-, tekstiili-, konepaja- ja elintarviketeollisuutta. Osa kaupungista jäi 1930–1940-luvuilla rakennetun Uglitšin vesivoimalan tekojärven alle. Veden alta kohoaa entisen Pyhän Nikolaoksen katedraalin korkea kellotapuli. Muita nähtävyyksiä ovat vuonna 1787 rakennettu Kristuksen taivaaseen astumisen kirkko sekä kotiseutumuseo, johon on kerätty veden alle jääneen Kolminaisuuden luostarin esineistöä sekä 1700–1800-lukujen koristetaidetta. ==Lähteet== ==Aiheesta muualla== * Kaljazinin piirin sivusto Luokka:Kaljazinin piiri Luokka:Tverin alueen kaupungit
Tšuhloma

Tšuhloma () on kaupunki Kostroman alueella Venäjällä. Se sijaitsee Tšuhlomskoje-järven rannalla 171 kilometriä Kostromasta koilliseen. Kaupunki on Tšuhloman piirin keskus. Asukkaita on 5 500 henkeä (vuonna 2010). Venäläisten kronikoiden mukaan Tšuhloma oli olemassa jo 900-luvulla. Vuodesta 1381 lähtien se tunnetaan Galitšin ruhtinaskuntaan kuuluneena kaupunkina. 1400-luvun puolivälissä se liitettiin Moskovan ruhtinaskuntaan. Vuonna 1778 Tšuhlomasta tuli Kostroman lääniin kuuluneen kihlakunnan keskus. 1600–1800-luvuilla se oli huomattava kauppakaupunki. Nykyään kaupungissa toimii puunjalostuslaitos ja meijeri. Nähtävyyksiä ovat vuonna 1730 rakennettu Neitsyt Marian taivaaseen astumisen kirkko, Kristuksen kirkastumisen katedraali (1746) sekä koristeelliset puiset asuintalot. Kaupungin pohjoispuolella Tšuhlomskoje-järven rannalla sijaitsee 900-luvun linnamäelle 1300-luvulla perustettu Avramijevo-Gorodetskin luostari. ==Lähteet== * ==Aiheesta muualla== * Tšuhloman kaupungille omistettu sivusto Luokka:Kostroman alueen kaupungit
Danny O’Donoghue

Danny O`Donoghue, oikealta nimeltään Daniel John Mark Luke O'Donoghue (s. 3. lokakuuta 1980 Dublin, Irlanti) http://www.enotes.com/topic/Danny_O'Donoghue on irlantilainen laulaja ja laulujentekijä yhtyeessä The Script. Hänen äänensä tunnetaan pehmeänä ja tasaisena sekä lisäksi myös vahvana, mikä on auttanut yhtyettä saavuttamaan menestystä. Hän on soittanut kosketinsoittimia sekä konserteissa että yhtyeen debyyttialbumilla, The Script. Danny on ollut jäsenenä 1990-luvun yhtyeessä Mytown kirjoitettuaan 15 miljoonan dollarin arvoisen sopimuksen Universal Recordsin kanssa vuonna 1999. Hän on myös toiminut levytuottajana Yhdysvalloissa kollegansa Mark Sheehanin kanssa. ==Lähteet== Luokka:Irlantilaiset laulajat Luokka:Vuonna 1980 syntyneet Luokka:Elävät henkilöt
Rameški

Rameški (, ) on kaupunkimainen taajama Tverin alueella Venäjällä. Se sijaitsee Tverin ja Bežetskin välisen maantien varrella 60 kilometriä Tveristä pohjoiseen. Taajama on Rameškin piirin keskus. Asukkaita on 4 100 henkeä (vuonna 2009). Kylä mainitaan ensimmäisen kerran vuonna 1551 nimellä Ramenki. Nimitys juontuu kuusikkoon raivattua peltoa tarkoittavasta venäjän sanasta ramen. Rameški sai kaupunkimaisen taajaman statuksen vuonna 1979. Taajamassa toimii trikootehdas ja meijeri. ==Lähteet== ==Aiheesta muualla== * Rameški Tverin alue -tietosanakirjassa Luokka:Tverin alueen kaupunkimaiset taajamat Luokka:Rameškin piiri
Daniel Ramsin

Daniel Ramsin (s. 3. huhtikuuta 1984 Östersund, Ruotsi) on ruotsalainen salibandymaalivahti. Hän edustaa Ruotsin Superliigassa Caperio/Täbytä. Ramsin on pelannut myös Ruotsin maajoukkueessa vuodesta 2007 lähtien. ==Ura== Ramsin aloitti pelaamisen aikuisten tasolla kaudella 2005–2006 Ruotsin II- divisioonassa Frösön riveissä. Sittemmin hän siirtyi kauden jälkeen Ruotsin pääsarjaan Caperio/Täbyn riveihin. Lokakuussa 2010 Ramsin kieltäytyi osallistumasta vuoden 2010 MM-kisoihin. Syyksi hän ilmoitti maajoukkueen vievän liian paljon aikaa, mikä vaikuttaa hänen opiskelemiseensa.Daniel Ramsin tackar nej till VM Innebandymagazinet 22.10.2010 Viitattu 10.12.2010 ==Saavutukset== *Ruotsin mestaruus: **Hopeaa: 2007, 2010 **Pronssia: 2008 Henkilökohtaiset *Ruotsin Superliigan vuoden tulokas: 2007 *Ruotsin Superliigan paras maalivahti: 2007, 2009 ==Lähteet== * Daniel Ramsin profiili Innebandy.se sivustolla * WFC 2008 ===Viitteet=== Luokka:Ruotsalaiset salibandymaalivahdit Luokka:Vuonna 1984 syntyneet Luokka:Elävät henkilöt
Rameškin piiri

Rameškin piiri () on paikallinen itsehallintoalue Tverin alueen koillisosassa Venäjällä. Se on osa Tverin Karjalaa. Vuonna 1929 perustetun piirin pinta-ala on 2 500 neliökilometriä. Asukkaita on 15 900 henkeä (vuonna 2009). Piirin hallinnollinen keskus on Rameškin taajama. Lisäksi siihen kuuluu 10 maalaiskuntaa: * Aljošino (ven. Алёшино, karjalaksi Ol’oššova) * Ilgoštši (ven. Ильгощи, kar. Vil’goušši) * Kiveritši (ven. Киверичи) * Kušalino (ven. Кушалино) * Nekrasovo (ven. Некрасово) * Nikolskoje (ven. Никольское, kar. Mikol’skoi) * Vednoje (ven. Ведное) * Vysokovo (ven. Высоково) * Zaklinje (ven. Заклинье, kar. Zuaklenja) * Zastolbje (ven. Застолбье, kar. Zuastolbi) Vuosina 1937–1939 Rameškin piiri kuului Kalininin alueen Karjalaiseen piirikuntaan. Vuonna 1989 piirin asukkaista 16 % oli tverinkarjalaisia. ==Lähteet== ==Aiheesta muualla== * Rameškin piiri Tverin alue -tietosanakirjassa * Rameškin piirin sivusto *
Suvi Helin

Suvi Marjatta Helin (s. 10. toukokuuta 1985 Kangasala) on suomalainen kuulantyöntäjä ja painonnostaja. Hän on edustanut vuodesta 2013 Tampereen Pyrintöä edustettuaan aikaisemmin Nokian Urheilijoita. Heliniä valmentaa olympiavoittaja Arsi Harju, joka on toiminut hänen valmentajanaan vuodesta 2010 lähtien. Helin sai hopeaa 22-vuotiaiden Pohjoismaiden mestaruuskilpailuissa Århusissa 2006. Saman ikäluokan EM-kilpailuissa Debrecenissä 2007 hän putosi karsinnassa. Helsingin EM-kilpailuissa 2012 hän karsiutui tuloksella 15,05 m. Hän on edustanut Suomea aikuisten maaotteluissa vuodesta 2004 lähtien. Helin on voittanut Kalevan kisoissa kultaa Jyväskylässä 2006, Lappeenrannassa 2007, Tampereella 2008, Kajaanissa 2010, Turussa 2011 ja Lahdessa 2012, hopeaa Vaasassa 2013 ja Oulussa 2016 sekä pronssia Espoossa 2009 ja Jyväskylässä 2018. Ennätyksensä 15,96 m hän työnsi Mänttä-Vilppulassa kesäkuussa 2011. Helin on voittanut useita suomenmestaruuksia painonnostossa, joista viimeisimmän vuonna 2017. == Lähteet == * === Viitteet === Luokka:Suomalaiset kuulantyöntäjät Luokka:Suomalaiset painonnostajat Luokka:Vuonna 1985 syntyneet Luokka:Elävät henkilöt
Vic Lindquist

Carl Victor ”Vic” Lindquist (22. maaliskuuta 1908 Gold Rock, Ontario – 30. marraskuuta 1983 Winnipeg) oli kanadalainen jääkiekkoilija ja jääkiekkovaikuttaja. Lindquist oli Winnipeg Hockey Clubin johtava pelaaja, kun se saavutti Kanadan edustusjoukkueen ominaisuudessa kultaa talviolympialaisissa 1932. Hän pelasi viidessä ottelussa joissa teki kolme maalia. Hän voitti myös maailmanmestaruuden Sveitsissä 1935. Lindquist valmensi Ruotsin maajoukkuetta talviolympialaisissa 1936 ja toimi kansainvälisen tason erotuomarina.Olympedia == Saavutuksia ja palkintoja == * Allan Cup 1931 * olympiakultaa 1932 * Maailmanmestaruus 1935 * IIHF Hall of Fameen 1997 * nimettiin Manitoba Sports Hall of Fame and Museumiin 2004 * Manitoba Hockey Hall of Famen jäsen == Lähteet == * === Viitteet === == Aiheesta muualla == * Vic Lundquisin elämäkerta Manitoba Sports Hall of Fame and Museumissa * Vic Lindquisin elämäkerta Manitoba Hockey Hall of Famessa Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1908 syntyneet Luokka:Vuonna 1983 kuolleet
Abu Daud

Mohammad Odeh (, 16. toukokuuta 1937 Siluan, Palestiinan brittiläinen mandaatti – 3. heinäkuuta 2010 Damaskos, Syyria), tunnetaan nimellä Abu Daud, oli Mustan syyskuun taustavaikuttajia ja PLO:n edustaja. Daud oli suunnittelemassa vuonna 1972 Münchenin verilöylyä, jossa 12 israelilaista sai surmansa. Vaikka monia Mustan syyskuun jäseniä kuoli Mossadin salamurhissa, Daudia ei saatu surmattua. Mossad yritti murhata Daudin vuonna 1981 varsovalaisessa hotellissa. Vuonna 1996 hän sai luvan matkustaa Israelin kautta Gazaan, jossa oli PLO:n kokous. Siellä Daud äänesti äänestyksessä, jossa vaadittiin uutta politiikkaa Israelia vastaan. Daud äänesti Israelin hävittämisen puolesta. Hänen äänensä kuitenkin hävisi. Daud julkaisi muistelmansa ranskaksi Palestine : De Jérusalem à Munich vuonna 1999. Kirjassaan hän kertoi olleensa suunnittelemassa Münchenin iskua. Daudille myönnettiin Palestiinan kulttuuripalkinto, jonka jakaa Ranskassa oleva palestiinalainen kulttuurirahasto. Palkinnon summa oli 10 000 frangia. Daud asui viimeiset elinvuotensa Damaskoksessa, Syyriassa, jossa hän kuoli sairaalassa. Hän sairasti munuaissairautta. == Lähteet == Luokka:Palestiinalaiset terroristit Luokka:Vuonna 1937 syntyneet Luokka:Vuonna 2010 kuolleet
Maksatihan piiri

Maksatihan piiri () on paikallinen itsehallintoalue Tverin alueen koillisosassa Venäjällä. Piiri on osa Tverin Karjalaa. Vuonna 1929 perustetun piirin pinta-ala on 2 800 neliökilometriä. Asukkaita on 18 300 henkeä (vuonna 2009). Piirin hallinnollinen keskus on Maksatihan taajama. Lisäksi siihen kuuluu Rivitskin taajama ja 11 maalaiskuntaa: * Budenovka (ven. Буденовка) * Kamenka (ven. Каменка) * Kostretsy (ven. Кострецы, karjalaksi Kosrečča) * Malyševo (ven. Малышево) * Paltšiha (ven. Пальчиха) * Rutški (ven. Ручки) * Rybinskoje (ven. Рыбинское) * Seltsy (ven. Сельцы, karj. Selča) * Trestna (ven. Трестна, karj. Tresna) * Truženik (ven. Труженик) * Zaretšje (ven. Заречье) Vuosina 1937–1939 Maksatihan piiri kuului Kalininin alueen Karjalaiseen piirikuntaan. Vuonna 1989 piirin asukkaista 13 % oli tverinkarjalaisia. ==Lähteet== ==Aiheesta muualla== * Maksatihan piiri Tverin alue -tietosanakirjassa * Maksatihan piirin sivusto *
Maksatiha

Maksatiha (, ) on kaupunkimainen taajama Tverin alueella Venäjällä. Se sijaitsee Mologajoen rannalla 117 kilometriä Tveristä pohjoiseen. Taajama on Maksatihan piirin keskus. Sen kautta kulkee Bologojen ja Sonkovon välinen rautatie (Maksatihan asema). Asukkaita on 9 300 henkeä (vuonna 2009). Maksatihan kylä mainitaan ensimmäisen kerran vuonna 1545. Nimitys perustuu ristimänimeen Maksim. Vuodesta 1772 lähtien kylä kuului Bežetskin kihlakunnan Rybinskin volostiin. Vuonna 1870 rakennettiin Maksatihan rautatieasema. Kaupunkimaisen taajaman statuksen Maksatiha sai vuonna 1928. Nykyään taajamassa on puunjalostus- ja elintarviketeollisuutta. Nähtävyyksiä ovat vuonna 1859 rakennettu Kaikkien pyhien kirkko ja kotiseutumuseo. ==Lähteet== ==Aiheesta muualla== * Maksatiha Tverin alue -tietosanakirjassa * Maksatihan taajamalle omistettu sivusto Luokka:Tverin alueen kaupunkimaiset taajamat Luokka:Maksatihan piiri
Philipp Gerber

Philipp Gerber (s. 19. maaliskuuta 1985) on sveitsiläinen salibandymaalivahti. Hän edustaa Sveitsin pääsarjassa Unihockey Tigersia. Gerber on pelannut Sveitsin maajoukkueessa vuodesta 2007 lähtien. ==Saavutukset== * MM-pronssi: 2008 ==Lähteet== * Philipp Gerberin profiili IFF:n sivustolla * WFC 2008 * Philipp Gerber Innebandy.se sivustolla Luokka:Sveitsiläiset salibandymaalivahdit Luokka:Vuonna 1985 syntyneet Luokka:Elävät henkilöt
M. Emmet Walsh

Michael Emmet Walsh (22. maaliskuuta 1935 Ogdensburg, New York, Yhdysvallat – 19. maaliskuuta 2024) oli yhdysvaltalainen näyttelijä. Hänet tunnettiin muun muassa elokuvista Blood Simple (1984), Skipataan joulu (2004) ja Man in the Chair (2007). Hän näytteli myös televisiosarjoissa Frasier, NYPD Blue, Koti kuntoon ja The Bob Newhart Show. Pääosastaan Blood Simplessä Walsh sai Independent Spirit -palkinnon vuonna 1986. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1935 syntyneet Luokka:Vuonna 2024 kuolleet
Iron Will

__NOTOC__ Iron Will on heavy metal -yhtye Grand Magusin neljäs studioalbumi. Se julkaistiin 13. kesäkuuta 2008. ==Kappaleet== # # # # # # # # # == Kokoonpano == * Janne "JB" Christoffersson – laulu, kitara * Fox – basso * Sebastian – rummut == Arvostelut == * Allmusic: Allmusic review * Imperiumi: 9½/10 * Soundi: == Aiheesta muualla == * * == Lähteet == Luokka:Vuoden 2008 albumit Luokka:Ruotsalaiset metallialbumit Luokka:Ruotsalaiset doom metal -albumit
Janet Kear

Janet Kear (13. tammikuuta 1933 Lontoo–24. marraskuuta 2004), oli englantilainen lintutieteilijä. Kear opiskeli Walthamstow Hallissa (Sevenoaks), Caspar Junior Collegessa (Wyoming), King's Collegessa Lontoossa ja Girton Collegessa Cambridgessä, jossa hän väitteli filosofian tohtoriksi peippojen ravitsemusekologiasta vuonna 1959. Vuonna 1959 Kear liittyi Peter Scottin Wildfowl and Wetlands Trust-järjestöön Slimbridgessä Gloucestershiressä. 1977 hänestä tuli kuraattori järjestön vastaperustettuun aluekeskukseen Martin Meressä Lancashiressä. Hän työskenteli järjestössä eläkkeelle jäämiseensä saakka 1993. Kear oli British Ornithologists' Unionin varapuheenjohtaja 1989-1991 ja puheenjohtaja 1991-1995. Molemmissa tehtävissä hän oli yhdistyksen historian ensimmäinen nainen. Kear toimitti yhdistyksen lehteä The Ibis vuosina 1980–1988. Hän oli myös American Ornithologists' Unionin kunniajäsen. Hän kirjoitti muun muassa seuraavat teokset: * The Mute Swan (1989). * Man And Wildfowl (1990). * Ducks Of The World (1991). * Ducks, Geese, and Swans (2005). Vuonna 1993 Kearille myönnettiin Brittiläisen imperiumin ritarikunnan OBE-arvonimi. Kear oli kahdesti naimisissa, ensin Geoffrey Matthewsin ja sitten John Turnerin kanssa. == Lähteet == * Muistokirjoitus (The Auk) Kear, Janet Kear, Janet Kear, Janet
Hàn Mặc Tử

Hàn Mặc Tử (syntymänimeltään Nguyễn Trọng Trí, 22. syyskuuta 1912, Lệ Mỹ, Đồng Hới, Quảng Bình - 11\. marraskuuta 1940) oli vietnamilainen runoilija. Hän oli modernin vietnamilaisen romanttisen runouden edelläkävijöitä. Hän pani alulle "häiriintyneen" (loạn) ja "hullun" (điên) koulukunnan. Hänen taiteilijanimiään olivat Hàn Mạc Tử, Lệ Thanh ja Phong Trần. Hän oli lähtöisin köyhästä perheestä. Hänen isänsä kuoli hänen ollessaan nuori. Hän osoitti taiteellista lahjakkuutta jo hyvin nuorena. Hän ammensi vaikutteita Phan Bội Châulta, jonka oli tavannut. Hàn Mặc Tử kuoli 28 vuoden ikäisenä lepraan. Hänen romanttiset suhteensa monien naisten kanssa heijastuvat hänen runoudessaan – muutamia naisista hän oli tavannut, osan kanssa ollut kirjeenvaihdossa, mutta jotkut tunsi vain nimeltä. Kotimaassaan hänen monet romanttiset runonsa ovat yhä suosittuja, ja häntä pidetään romanttisuuden esikuvana. Monista hänen runoistaan on romanttisuutensa vuoksi tehty lauluja, monia myös käytetään kouluopetuksessa. Luokka:Vietnamilaiset runoilijat Luokka:Vuonna 1912 syntyneet Luokka:Vuonna 1940 kuolleet
Älä katso

Älä katso oli Yle TV2 -kanavan viihdeohjelma. Se alkoi vuonna 2000 ja se jatkui vuoteen 2002 asti. Ohjelmassa vierailevat taikurit ja muut taiturit tekivät erikoislaatuisia temppuja. Ohjelmaa juonsi Teemu Virtanen. Joka jaksossa oli mukana julkkisvieras, joka juonsi Virtasen kanssa kyseisen jakson. Ohjelmasta esitettiin kesällä myös oma versio nimeltä Katso pois. Tätä versiota kuvattiin Särkänniemessä. Ohjelmaa alettiin näyttää uusintana syksyllä 2008. Helsingin Sanomissa Harto Hänninen nimesi Älä katso -sarjan vuoden lopun katsauksessaan vuoden 2000 huonoimmaksi televisio-ohjelmaksi: mauttomaksi, tyhjänpäiväiseksi ja huonosti juonnetuksi. == Lähteet == Luokka:2000-vuosikymmenen suomalaiset televisiosarjat Luokka:Viihdeohjelmat Luokka:Yle TV2:n televisio-ohjelmat
Karmann

Karmann on saksalainen itsenäinen autonvalmistaja. Sen pääkonttori ja tehdas sijaitsevat Osnabrückissa. Vuonna 2007 Karmannilla oli maailmanlaajuisesti 2 700 työntekijää. Saksan lisäksi toimintaa oli Plymouthissa Yhdysvalloissa, Cuautlancingossa Meksikossa, Vendas Novasissa Portugalissa, Zarynissa ja Chorzowissa Puolassa, Jokohamassa Japanissa ja Sunderlandissa Englannissa. Vuotuinen liikevaihto oli vuonna 2007 1,5 miljardia euroa. Oman autosuunnittelun ja valmistuksen lisäksi se on tehnyt varusteita ja kangaskattoja avoautoihin muille automerkeille. Vuodesta 1949 lähtien Karmann on valmistanut kolme miljoonaa autoa. Suomalainen Valmet Automotive osti Karmannin kattoliiketoiminnan vuonna 2010. Luokka:Autonvalmistajat Luokka:Saksalaiset teollisuusyritykset
Liminganportti

Liminganportti on Limingan keskustaajamassa valtatie 8:n välittömässä läheisyydessä sijaitseva liikekeskus. Se sijaitsee Haaransillan kiertoliittymästä noin yksi kilometri Kokkolaan päin, ja Limingan kirkolta noin kaksi kilometriä itään. Pinta-alaa alueella on 11 hehtaaria ja rakennusoikeutta yli 20 000 neliömetriä. Liikekeskus avattiin 20. marraskuuta 2008 ja se oli K-ryhmän ensimmäinen Motorest-liikenneasema. Samalla se toimi pilottihankeena, jolla K-ryhmä kehitti S-ryhmän ABC-asemien tapaista liikekeskusta. Parkkipaikkoja on noin 150. Heinäkuussa 2010 valmistui Liminganportin (Kurkitien) ja valtatie 8:n risteykseen liikennevalot.Limingan kunta: Kuntatiedote 3/2010 ==Palvelut== Liikekeskuksessa on Motorest- liikennemyymälä ja huoltoasemapalvelut, noin tuhannen neliön kokoinen K-supermarket ja Ravintola Liminganportti. K-Supermarketin yhteydessä on myös liminkalaisten postipalvelut. Kesäkuun 2009 alussa avattiin noin 150 neliön kokoinen Alkon myymälä. Aikaisemmin Liminganportissa toimi Hesburger-ketjun ravintola, joka siirtyi liikekeskuksen läheisyydessä vuonna 2019 rakennettuun uuteen rakennukseen. ==Lähteet== Luokka:Suomen kauppa- ja ostoskeskukset Luokka:Limingan rakennukset ja rakennelmat
Dryococelus australis

Dryococelus australis on sauvasirkkalaji, jonka luultiin kuolleen sukupuuttoon 1930-luvulla. Lajista tehtiin kuitenkin uusia havaintoja vuonna 2001. Laji on kuollut sukupuuttoon tavanomaisimmalla elinalueellaan Lord Howen saarella Australiassa, ja sitä kutsutaan myös maailman harvinaisimmaksi hyönteiseksi. Lajin elossa oleva kanta koostuu Ball's Pyramid -kalliomuodostumalla elävästä 30 yksilöstä. Aikuinen Dryococelus australis -sauvasirkka voi olla jopa 15 cm pitkä ja painaa 25 grammaa. Naaraat ovat uroksia kookkaampia. Hyönteiset ovat pitkänomaisia ja niillä on vahvat jalat. Toisin kuin useimmilla sauvasirkoilla lajilla ei ole siipiä, mutta ne pystyvät juoksemaan nopeasti. Eläinten käyttäytyminen on hyvin poikkeuksellista hyönteismaailmassa. Naaraat ja urokset muodostavat siteen ja urokset seuraavat naaraita ja muokkaavat omaa käyttäytymistään naaraan mukaan. Yöllä naaras ja uros nukkuvat yhdessä. ==Lähteet== Luokka:Kummitussirkat Luokka:Uhanalaiset selkärangattomat
Fonzie

Arthur Herbert "Fonzie" Fonzarelli, "The Fonz", oli Henry Winklerin 1974–1984 esittämä roolihahmo yhdysvaltalaisessa tilannekomediasarjassa Onnen päivät. == Tausta == Yksinhuoltajaäitinsä kasvattama Fonzie oli koulunsa kesken jättänyt automekaanikko ja moottoripyöräjengiläinen, jonka katu-uskottavuudessa oli paatoksessaan humoristisia piirteitä. Sarjassa hyödynnettiin työläistaustaisen Fonzien ja keskiluokkaisen Cunninghamien perheen välisiä eroja, ja 1950-luvun ajankuvassa Fonzie nähtiin nahkatakkiin puettuna yhteiskunnan tukipylväiden vastaisena kapinallisena. == Roolihahmon kehitys == pienoiskuva|Fonzie Italialaisamerikkalaisen Fonzien henkilöhahmo oli alun perin vähäpätöinen sivurooli, mutta ennen pitkää Fonziesta tuli pääroolihahmo, jonka näkyvyys kasvoi entisestään Richie Cunninghamia esittäneen Ron Howardin jätettyä sarjan 1980. Samalla Fonziesta tuli säyseämpi ja kapinahenki vaihtui sovinnaisempaan elämäntyyliin Milwaukeen omintakeisena valopilkkuna. == Maneerit == Fonziella oli sarjassa useita jaksosta toiseen toistuvia maneereja, kuten näkyvät eleet ja huudahdukset, joilla hän varasti Arnold'sin hampurilaisbaariin tai high schoolin pihalle kokoontuneen nuorisojoukon huomion. Yksi Fonzien klišeistä oli käynnistää baarin jukebox maagisella kädeniskulla käyttämättä tavanomaisempaa kolikkoa. Valot hän sai syttymään pelkällä kahden sormen napsautuksella. Kun hän oli kadulla Richie Cunninghamin (Ron Howard) kanssa, hän löi rakennuksen seinää ja koko rakennus sammui. == Aiheesta muualla == Luokka:Televisiohahmot Luokka:Kuvitteelliset motoristit
Georg von Küchler

Georg Karl Friedrich Wilhelm von Küchler (30. toukokuuta 1881 Philippsruhen linna, Hanau – 25. toukokuuta 1968 Garmisch-Partenkirchen) oli saksalainen sotamarsalkka toisen maailmansodan aikana. == Sotilasura == Opiskeltuaan kadettikoulussa Küchler värväytyi vuonna 1900 armeijaan. Hän kävi sotakorkeakoulua 1910–1913 ja siirtyi valmistuttuaan yleisesikuntaupseeriksi Berliiniin. Ensimmäisen maailmansodan alussa Küchler komensi tykkipatteria rintamalla, ja tammikuusta 1915 hän toimi esikuntaupseerin tehtävissä. Sodan jälkeen hän jäi armeijaan ja osallistui vapaajoukkojen (Freikorps) toimintaan taistellen vuonna 1919 kommunisteja vastaan Puolassa. Sotien välisen ajan Küchler toimi pääosin armeijan opetus- ja koulutustehtävissä. Hän tuki Adolf Hitleriä ja Saksan kansallissosialistista työväenpuoluetta muun muassa Blomberg–Fritsch-kriisin aikana. ==Toinen maailmansota== Toinen maailmansota alkoi 1. syyskuuta 1939, kun Saksa hyökkäsi Puolaan. Küchler komensi operaatiossa Saksan 3. armeijaa, joka valtasi Danzigin alueen. Hän joutui huonoihin väleihin SS:n kanssa rangaistuaan sotarikoksiin osallistuneita SS- miehiä. Saksan hyökättyä Ranskaan keväällä 1940 Küchler komensi Saksan 18. armeijaa, joka valtasi Hollannin, siirtyi Belgiaan ja vallaten Antwerpenin ja edelleen Pohjois-Ranskaan saartamaan liittoutuneiden joukkoja Dunkerqueen. Onnistuneen operaation jälkeen Küchler ylennettiin kenraalieverstiksi. === Itärintama === Heinäkuussa 1941 Saksa hyökkäsi Neuvostoliittoon. Küchler sai pohjoisen armeijaryhmän komennon tammikuussa 1942, kun sotamarsalkka Wilhelm von Leeb erotettiin tehtävästään. Hitler piti natsimyönteistä Küchleriä poliittisesti sopivana ja toivoi tämän kykenevän valtaamaan Leningradin. Hitler ylensi Küchlerin sotamarsalkaksi kesäkuussa 1942, vaikka tämä ei ollut kyennyt päätehtäväänsä. Tammikuussa 1944 puna-armeija onnistui purkamaan Leningradin saarron ja saartamaan puolestaan Küchlerin armeijaryhmän. Pelastaakseen joukkonsa Küchler vaati lupaa vetäytymiseen, mutta sen sijaan Hitler erotti hänet. Hän pysyi Führer-reservissä sodan loppuun asti eikä saanut uusia komentajuuksia. Carl Goerdeler yritti värvätä hänet mukaan heinäkuun 20. päivän salaliittoon. Küchler kieltäytyi, vaikka olikin menettänyt uskonsa Hitleriä ja natsihallintoa kohtaan. == Sodan jälkeen == Yhdysvaltalaiset joukot vangitsivat Küchlerin 8. toukokuuta 1945. Nürnbergin sotarikosoikeudenkäynneissä häntä syytettiin sotarikoksista ja rikoksista ihmiskuntaa vastaan, ja hänet tuomittiin 20 vuodeksi vankilaan. Tuomio lyhennettiin 12 vuoden mittaiseksi vuonna 1951, mutta hänet päästettiin vapaaksi jo helmikuussa 1953.Lexikon der Wehrmacht == Lähteet == == Aiheesta muualla == Luokka:Saksan sotamarsalkat Luokka:Sotarikoksista vankeuteen tuomitut Luokka:Vuonna 1881 syntyneet Luokka:Vuonna 1968 kuolleet